Иван Мурник

Му́рник Ивáн А́нтолович (, ; род. 22. юна 1945, Имстичово, Иршавськый район, Украйинська ССР — ум. 21. авґуста 1968, Кошиці, ЧССР) быв советськый солдат, солдат КГБ (1965–1968), мінометник 315. ґвардійськый мотострілковый полк, 128. мотострілкова бриґада, русинського происхождіня.https://archive.org/details/1968_20260131

 Біоґрафія 
Родив ся Иван Мурник у селі Имстичово Иршавського района, Украйинської ССР, присілок Центра у файті Антола Мурника и Терезії Мурник, кӱнчив сиридню школу у селі Имстичово и уж по кӯнцю учобы робив у Иршаві, токарь 6-го розряда, у зачатку 1965 року забратый на службу у вӯйська КГБ, продовжав службу при штабови, и пак демобілізованый, 14. авґуста 1968, быв мобілізованый из ткацької фабрикы у Иршаві. 21. авґуста из зачатком операції «Дунай» по заверніню Чехословенська у сферу вплыва СССР въедно из свойым полком перейшов гатар из Чехословенськом, того же дне, у динь быв убитый из огнестрільного оружия чехословенськым солдатом при переправі через ріку Горнад у варошови Кошиці, пару дньӱв ёго тіло не годни были дӱстати (вись тот час оно было у ріці), кой ёго тіло дӱстали захоронили го у варошови Угерскоє Градіште, уж у септемброви ёго тіло привезли домӱ у Имстичово для перезахороніня.https://dunay1968.com/dead.htmlhttps://www.facebook.com/share/p/1HoWVD2Nmo/

 Памнять 
Имня Ивана Мурника увіковічено на памнятнӱм монументови у центрі села Имстичово, у 2023 році ёму быв покладеный памнятник на місті захороніня у присілкови Центра.

 Удкликованя 
Тоты даны суть часточно основаны на даных из удчитовань командіра 315. полка и воєнной части 91026 Бойко и Варламова, розказах родичӯв Ивана и словах сослуживцю̄в Ивана из вароша Ростов-над-Доном. И на прочых:

 Референції